Sonda bir məsələni də deyim. Hələ bundan sonra tikiləcək binalar bir tərəfə, mövcud konkret binalar qazla təchiz olunmayıbdır, qaz xətti çəkilməyib. Ola bilsin, sonra heç çəkmək də mümkün olmayacaq. Elə binalar var ki, bunların qazla qızdırılması nəzərdə tutulmayıb, ancaq elektriklə qızdırılır. Mən 8-ci mikrorayonda bina tanıyıram ki, oraya əvvəldən qaz çəkilməsi nəzərdə tutulmayıb. İndi “Qaz təchizatı haqqında” Qanuna belə bir əlavə edirik. Qazın verilməsi illərlə mümkün olmayır, bunu, yəqin, siz də bilirsiniz. Bu necə olacaq? Olmayan qaza mütləq sayğac qoyulacaq? Bu baxımdan çox çiy bir qanun layihəsidir. Bu layihəni hazırlayan mütəxəssislər, ekspertlər qaldırılan məsələlərə aydınlıq gətirsinlər ki, sabah biz belə absurd vəziyyətlə qarşılaşmayaq. Təşəkkür edirəm.